Tisztelt Csapatvezető!

Nagy örömükre szolgál ezúton is tájékoztatni Önt, hogy az MKOSZ az idén elindítja a 3-3 elleni első felnőtt bajnokságát, **3X3 Felnőtt Férfi Bajnokság** néven, az NBI/B játékosokból álló csapatok számára (versenykiírás mellékletben található).

A bajnokság célja a 3x3 kosárlabda terjesztése és a nemzeti válogatottak erősítése, annak érdekében, hogy a magyar válogatottak kijussanak a világversenyekre és az Olimpiára és ott az eddigi sikereikhez méltón szerepeljenek.

Néhány fontos információ a sorozattal kapcsolatban:

**Lebonyolítás:**

A bajnokságban résztvevő 24 csapat két 12 csapatos csoportba kerül besorolásra. A bajnokság 9 fordulóból és 1 döntőből áll. Az egyes fordulókon az összes nevezett csapat részt vesz, a fordulók, kuparendszerben kerülnek lebonyolításra. A 9 forduló eredményei alapján alakul ki a 12 csapatos döntő mezőnye.

**Fordulók:**

|  |  |  |
| --- | --- | --- |
| **Fordulók** | **Időpont** | **Helyszín** |
| I. | 2018. 09. 22.  | Hősök tere (Kosárlabdázás Napja) |
| II.-III. | 2018. 11. 04. | Budapest, Tüske Csarnok |
| IV.-V. | 2018. 12. 02. | Budapest, Tüske Csarnok |
| VI.-VII. | 2019. 01. 13 | Budapest, Tüske Csarnok |
| VIII. | később kerül meghatározásra | később kerül meghatározásra |
| IX. | később kerül meghatározásra | később kerül meghatározásra |
| Döntő | később kerül meghatározásra | később kerül meghatározásra |

**Résztvevők:**

A bajnokságban csapatonként összesen 6 játékos szerepelhet. Egy fordulóban maximum 4 játékos alkotja a csapatot. A bajnokságban U23 játékosok vehetnek részt, úgy hogy minden csapatban maximum 2 túlkoros játékos szerepeltethető. Minden fordulóban a csapatot alkotó 4 játékos közül legalább 1 játékosnak idősebbnek kell lennie, mint U23.

**FONTOS:** Minden játékosnak regisztrálnia kell magát a Fiba 3x3 oldalán! (https://play.fiba3x3.com, [www.3x3planet.com](http://www.3x3planet.com)) Annak érdekében, hogy a bajnokság a Fiba által elismert hivatalos 3x3 bajnokság legyen, és így az ország ranglista pontjainak növekedése hozzájárulhasson a nemzeti válogatottak Olimpián és más világversenyekre való kvalifikációjához. (a játékos regisztráció menete a mellékletben)

**Nevezés:**

A bajnokságra nevezni nem kell, de kérjük, hogy a mellékelt Csapat Adatlapot elektronikusan kitöltve és elektronikusan visszaküldeni a marias@b33.hu, halmos.peter@hunbasket.hu email címekre szíveskedjenek **2018. szeptember 07.**-ig visszaküldeni

**FONTOS:** A versenykiírásban foglalt a játékosok szerepeltetésének szabályainak figyelembe vételével a Csapat Adatlapon szereplő játékosok cserélhetők vagy kiegészíthető.

**Információ:**

A versennyel kapcsolatos információk folyamatosan elérhetőek lesznek a honlapokon és facebookon.

<http://mkosz3x3.hu/>

<http://www.b33.hu/>

[www.facebook.com/b33tour](http://www.facebook.com/b33tour)

Továbbá a fordulók részleteiről a szervezők emailben is tájékoztatják az Adatlapon megadott kapcsolattartókat. Ezért kérjük, hogy az adatlapokon a bajnoksággal tényleg foglalkozó kapcsolattartó és elérhetősége szerepeljen. Természetesen a szervezők a bajnoksággal és a fordulókkal kapcsolatos minden megkeresésre rendelkezésre állnak.

Üdvözlettel:
B33 Szervezők